पूर्णिमा को खेड़ तीर्थ मंदिर पर ध्वजारोहण
रणछोड़रायखेड़ तीर्थ ट्रस्ट के तत्वावधान में शुक्रवार को लाभार्थी परिवार द्वारा मंदिर शिखर पर ध्वजा चढ़ाई गई। ट्रस्ट प्रवक्ता हीरालाल गोयल ने बताया कि लाभार्थी कन्हैयालाल राजेंद्र कुमार सिंहल परिवार ने अपने परिवार मित्रों के साथ गाजे-बाजे जयकारों के साथ मंदिर के शिखर पर ध्वजा चढ़ाई। इससे पूर्व पुजारियों ने ध्वजा की पूजा-अर्चना की। कार्यक्रम को लेकर मंदिर प्रांगण को फूलों से विशेष शृंगार किया। दोपहर 12 बजे पूर्णिमा की महाआरती की गई। इसके बाद श्रद्धालुओं में प्रसाद का वितरण किया। इस दौरान ट्रस्ट के राधेश्याम सर्राफ, अयोध्या प्रसाद गोयल, भगवानदास लोहिया, महेश सिंहल, रामचंद्र घांची, भाजपा नगर अध्यक्ष राजेश जैन, सीईटीपी ट्रस्ट अध्यक्ष रूपचंद सालेचा, सचिव जुगलकिशोर गर्ग, भाजपा महामंत्री भरत मोदी, अशोक कुमार, पीयूष सिंहल, मुकेश सिंहल, अशोक कुमार बिंदल, आदि मौजूद थे।
पूर्णिमा पर राजस्व मंत्री अमराराम चौधरी ने शुक्रवार को खेड़ तीर्थ पर दर्शन-पूजन कर खुशहाली की कामना की। इस दौरान राजस्व मंत्री अमराराम चौधरी ने तीर्थ के विकास के लिए विधायक कोष से पूर्ण सहयोग का आश्वासन दिलाया। राजस्व मंत्री का ट्रस्ट की ओर से स्वागत किया गया।
बालोतरा. पूर्णिमा पर मंदिर में दर्शन पूजन करते श्रद्धालु और मंदिर शिखर पर ध्वजारोहण के लिए जाते लाभार्थी परिवार के सदस्य।
awa_Deva hin_Deva awa_Deva hin_Deva